அவன், தனக்கு வளர்ப்பு அண்ணன் முறை வேண்டும் என்று ஷீனாவுக்கு தெரியுமா என்பது தான் மிகப்பெரிய கேள்விக்குறி. ராகுல், என் கணவர் பீட்டரின் மகன்; அவனை காதலிக்க கூடாது; அண்ணனை தங்கை காதலிக்க முடியுமா என்று டயலாக் பேசி சண்டை போட்ட இந்திராணி வாயை மூட ‘தங்கை’ விவகாரத்தை கையிலெடுத்தாள் ஷீனா. ‘ஷீனா, மிக்கேல் இருவரும் என் தங்கை, தம்பி என்று தானே சொல்லியிருக்கிறாய்; அந்த உண்மையை உடைத்து போட்டு விடுவேன். நீ சொன்னது பொய் என்று பீட்டரிடம் சொல்வேன்; அப்புறம் உன் கள்ளக்காதலையும் உடைப்பேன்’ என்று புயலாய் ஷீனா கிளம்பியதும் தான் இந்திராணி விக்கித்து போய் விட்டாள்.